Eesti Rahvusringhäälingu muusikatoimetajad valisid Aasta Muusikuks 2018 dirigent Risto Joosti kõrgete väärtuste kandmise ja edasiandmise eest muusikas.
Järgmisena mängib:
10.07
00:13
29.03.2018
Aprillikuu pühapäevadel kell 9 on Klassikaraadios uus seeria Kuulamiskooli saateid. Tarmo Johannes – hinnatud kaasaegse muusika interpreet, flöödimängija ja -pedagoog – jagab nõuandeid, kuidas kuulata nüüdismuusikat.
Tarmo Johannes:
"Saated võtavad aluseks kaks märkimisväärset teooriat või lähenemist, mille eesmärgiks on vaadelda muusikat laiemalt ning püüda leida kuulamiseks universaalsemaid lähtepunkte, mis ei sõltu konkreetsest stiilist, ajaloolisest perioodist või esituspraktikast.
Nendeks on Salvatore Sciarrino "Kujundid muusikas: Beethovenist tänapäevani" ning Denis Smalley spektromorfoloogia.
Neist esimene uurib üldisi protsesse (akumulatsioon, multiplikatsioon, aknavorm jt) kõrvutades eri ajastute muusikat ning teisi kunstivorme, teine tegeleb vaatamata keeruliselt kõlavale nimetusele üldise ja lihtsalt mõistetava sõnavara ja printsiipide sõnastamisega, kuidas mistahes helilised sündmused on kirjeldatavad, milline on nende käitumine ja erinevad suhted heliruumis."
Kahes esimeses saates lähtub Tarmo Johannes Salvatore Sciarrinost ja kolmes järgnevas saates Denis Smalley spektromorfoloogiast.
Saated "Kuulamiskool" on eetris aprillikuu pühapäeva hommikutel kell 9.05
Kordub kolmapäeva õhtutel kell 21.
Saated on järelkuulatavad Klassikaraadio veebilehel.
Eesti Rahvusringhäälingu muusikatoimetajad valisid Aasta Muusikuks 2018 dirigent Risto Joosti kõrgete väärtuste kandmise ja edasiandmise eest muusikas.
"Elada, et olla ookean" india luulega Eesti Kirjanike Liidus; lavale tuleb taas duo Peeter Rebane-Tiit Kikas; Eesti Teatri- ja Muusikamuuseumi Assauwe tornis mängitakse kultuuriloolist lavastust "Leek"; Risto Joostile anti üle tiitel Aasta Muusik 2018. Saatejuht on Marge-Ly Rookäär.